Aapajoen seisake

Aapajoen seisake oli rautatieliikennepaikka rataosalla Tornio–Kolari samannimisessä kylässä Tornion kaupungissa, entisen Karungin kunnan alueella. Seisakkeella oli radan tyyppipiirustusten mukainen kaksikerroksinen liikennepaikkarakennus, jossa oli alhaalla tavarasuoja, toimisto ja odotustila ja ylhäällä asunto. 

Seisakkeen miehitys poistettiin 1957. Henkilöliikenne päättyi koko rataosalla vuonna 1967 ja tavaraliikenne vuotta myöhemmin, jolloin liikennepaikka lakkautettiin. Seisakerakennus ja sivuraiteet on purettu pois. 

 Lähteet 
 Jussi Iltanen: Radan varrella – Suomen rautatieliikennepaikat, s. 240, kolmas painos, Karttakeskus 2011

Luokka:Tornion rautatieliikennepaikat
Luokka:Lapin lakkautetut rautatieliikennepaikat